Урачыстасцю на гарадской плошчы свята не закончылася. Літаральна праз гадзіну перапынку дзверы гасцінна расчыніў народны тэатр Капаткевічаў з прэм’ерай пастаноўкі “Мікітаў лапаць”. Напэўна, непагадзь вінаватая ў тым, што гледачоў было нямнога. Але тыя, хто ўсё ж завітаў у глядзельную залу, атрымалі сапраўднае задавальненне ад дзейства ў выкананні Ядзвігі Суботка, Галіны Вабішчэвіч, Віктара Гадуна, Ігара Кухарчыка, Кацярыны Пашкевіч і Юрыя Ракіцкага.